Grad Lihtenberk - Wikipedija, prosta enciklopedija

# Grad Lihtenberk

### Iz Wikipedije, proste enciklopedije

Grad Lihtenberk (izvirno nemško Lichtenberg) je bil grad pod gradom Bogenšperk nad Šmartnem pri Litiji, ki je bil zgrajen v prvi polovici 13. stoletja.

## [uredi] Zasnova

Lihtenberk je bil obodni grad z dvonastropnim palacijem in obzidjem.

Danes so vidni le deli palacija.

## [uredi] Zgodovina

Grad se v zgodovinskih pisnih virih prvič pojavi leta 1223 v omembi tedanjega lastnika gradu, oglejskega ministeriala, Alberta de Lihtenberca; vitezi Lihtenberški so prevzeli grad od Andeških, ti pa od Višjegorskih.

Leta 1250 se grad omenja kot castrum Liechtemberch, leta 1288 kot castrum Leytemberch, leta 1338 kot Pilgrimum de Liechtenberch, leta 1393 in 1396 pa kot Lyechtenberg.

Okoli leta 1288 je grad začasno zasedel grof Majnhard Tirolski, ki ga je oddal naprej v fevd, a je oglejski patriarh kmalu posredoval in povrnil lastništvo gradu v prejšnje stanje.

Kot doto ga je konec 15. stoletja prejel Boltežar pl. Wagen, ki je bil cesarski oskrbnik na gradu Hošperk pri Planini in Šteberku pri Cerknici ter zastavni gospod gradu Kostel nad Kolpo.

V tem času je bil sam grad v že zelo slabem stanju, zato je bil sedež gospoščine preseljen na bližnji grad Bogenšperk. Usodo gradu je leta 1511 zapečatil potres, ki je še dodatno poškodoval slabo poslopje; 1630 ga je tedanji lastnik Jurij Kheysell porušil in uporabil razvaline za utrjevanje in popravilo Bogenšperka; to početje je nadaljeval tudi Valvazor.

## [uredi] Glej tudi

- seznam gradov na Slovenskem

## [uredi] Viri

- Ivan Jakič, Vsi slovenski gradovi, DZS, Ljubljana, 1997, str. 188

Vzpostavljeno iz »http://sl.wikipedia.org../../../g/r/a/Grad_Lihtenberk_822f.html«

Kategorija: Gradovi v Sloveniji

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje